Кремене
Кремене е село в Южна България. То се намира в община Смолян, област Смолян.

География 
Село Кремене се намира в Средните Родопи. Разположено е в тясна котловина на десетина километра западно от с. Турян.

История 
Кремене води началото си от колибарски махали от 18 в. Носи името си от кремъчните скали край селото. Старото му име е Чакмак кая.

Според местно предание там е имало голямо поселище от 400 – 500 къщи, но неизвестно кога е разрушено и разселено. Остават само малки махали, част от които също се разселват по време на помохамеданчването. Предполага се, че първите заселници на днешното Кремене започват да прииждат в края на 16 в. Те са от Златоградско, Пазарджишко, съседното село Пещера и др. В края на 18 в. селото брои 14 къщи (8 християнски и 6 мохамедански).

През 1890 г. започва работа първото училище в селото, а през 1896 г. е построена църквата „Света Троица“.

Електрифицирано през 1957 г.

Източници 

Села в област Смолян
Населени места в община Смолян